b"\n_START_ARTICLE_\nAgham\n_START_PARAGRAPH_\nAng agham (mula sa Sanskrito: \xe0\xa4\x86\xe0\xa4\x97\xe0\xa4\xae [\xc4\x81gama]) o siyensiya (mula sa Kastila: Ciencia) ay kapwa ang proseso sa pagtamo ng kaalaman at ang organisadong bahagi ng kaalaman na natamo sa pamamagitan ng pamamaraan nito. Ang prosesong makaagham (scientific process) ay ang sistematikong pagtamo ng bagong kaalaman tungkol sa isang sistema. Karaniwan, ang pamamaraang makaagham (scientific method) ay ang sistematikong pagtamo, at ang kalikasan at iba't ibang bahagi nito ang siyang sistema. Ang agham ay itinuturing din na ang makaagham na kaalaman na sistemikong natamo ng makaagham.\n_START_SECTION_\nKasaysayan\n_START_PARAGRAPH_\nSa isang malawak na kahulugan, ang agham ay umiiral na bago pa man ang makabagong panahon at sa maraming makasaysayang kabihasnan, subalit ang makabagong agham ay natatangi sa kanyang siyentipikong pamamaraan at naging matagumpay sa pagtukoy kung ano ang agham sa pinakatumpak na kahulugan ng salitang ito."